KOMISSION TÄYTÄNTÖÖNPANOASETUS (EU) 2020/2006

annettu 8 päivänä joulukuuta 2020,

vuonna 2020 käytettävissä oleviin tiettyjen kantojen kalastuskiintiöihin muiden kantojen edellisvuosien liikakalastuksen vuoksi tehtävistä vähennyksistä ja täytäntöönpanoasetuksen (EU) 2020/1247 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2, 3 ja 5 kohdan,

sekä katsoo seuraavaa:

(1) Vuoden 2019 kalastuskiintiöt vahvistetaan neuvoston asetuksilla (EU) 2018/1628 (2), (EU) 2018/2025 (3), (EU) 2018/2058 (4) ja (EU) 2019/124 (5).

(2) Vuoden 2020 kalastuskiintiöt vahvistetaan neuvoston asetuksilla (EU) 2018/2025, (EU) 2019/1838 (6), (EU) 2019/2236 (7) ja (EU) 2020/123 (8).

(3) Asetuksen (EY) N:o 1224/2009 105 artiklan 1 kohdassa säädetään, että jos komissio on todennut jonkin jäsenvaltion ylittäneen sille osoitetut kalastuskiintiöt, komissio alentaa tuon jäsenvaltion tulevia kiintiöitä.

(4) Komission täytäntöönpanoasetuksessa (EU) 2020/1247 (9) vahvistetaan vuonna 2020 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävät vähennykset.

(5) Joidenkin jäsenvaltioiden (Tanska, Espanja ja Ranska) osalta täytäntöönpanoasetuksella (EU) 2020/1247 ei kuitenkaan voida tehdä kaikkia tarvittavia vähennyksiä liikakalastettujen kantojen kiintiöistä, koska tällaisia kiintiöitä ei ole kyseisten jäsenvaltioiden käytettävissä vuonna 2020.

(6) Asetuksen (EY) N:o 1224/2009 105 artiklan 5 kohdassa säädetään, että jos liikakalastetun kannan kiintiötä ei voida alentaa liikakalastusta seuraavana vuonna, koska kyseisten jäsenvaltion käytettävissä ei ole tuon kannan kiintiötä, vähennykset voidaan tehdä muista kannoista samalla maantieteellisellä alueella tai muista kaupallisesti yhtä tärkeistä kannoista asianomaisten jäsenvaltioiden kanssa käytyjen neuvottelujen jälkeen. Asetuksen (EY) N:o 1224/2009 105 artiklan 1, 2 ja 5 kohdan mukaista kiintiöiden alentamista koskevista suuntaviivoista, jäljempänä ’suuntaviivat’, annetun komission tiedonannon 2012/C 72/07 (10) mukaan tällaisia vähennyksiä olisi suotavaa soveltaa seuraavana vuonna tai seuraavina vuosina sellaisten kalakantojen kiintiöihin, joita kyseisen kiintiön ylittänyt laivasto on pyytänyt.

(7) Asianomaisia jäsenvaltioita on kuultu muiden kuin liikakalastettujen kantojen kiintiöiden alentamisesta.

(8) Lisäksi tietyt täytäntöönpanoasetuksessa (EU) 2020/1247 vahvistetut vähennykset ovat suurempia kuin vuonna 2020 käytettävissä oleva mukautettu kiintiö, eikä niitä sen vuoksi voida tehdä kokonaan kyseisen vuoden kiintiöstä. Suuntaviivojen mukaisesti jäljelle jäävät määrät olisi vähennettävä seuraavina vuosina käytettävissä olevista mukautetuista kiintiöistä, kunnes liikakalastettu määrä on hyvitetty.

(9) Espanjan kalastusviranomaiset havaitsivat lisäksi, että Atlantin valtameren isosilmätonnikalan (BET/ATLANT) liikakalastuksen määrän laskemiseen käytetyt vuoden 2019 saalisluvut olivat virheellisiä ja että kyseisen kiintiön ylitys oli tosiasiallisesti pienempi kuin täytäntöönpanoasetuksen (EU) 2020/1247 mukaisessa vähennyksessä huomioon otettu määrä. Saalislukuja, kiintiön käyttöastetta, liikakalastettuja määriä sekä Atlantin valtameren isosilmätonnikalaa koskevasta vuoden 2020 Espanjan kiintiöstä täytäntöönpanoasetuksen (EU) 2020/1247 mukaisesti tehtävää vähennystä olisi sen vuoksi mukautettava.

(10) Vuonna 2019 Portugali ylitti valkotonnikalan kalastuskiintiönsä Atlantin valtamerellä linjan 5° N pohjoispuolella (ALB/AN05N). Portugali pyysi 14 päivänä heinäkuuta 2020, että vähennys jaettaisiin kahdelle vuodelle. Suuntaviivojen 3 kohdan c alakohdan mukaan vähennyksen jakaminen kahdelle tai useammalle vuodelle voidaan hyväksyä, jos siitä määrätään kansainvälisissä (kuten alueellisten kalastuksenhoitojärjestöjen) erityissäännöissä kyseisen kannan hyvitysten osalta. Portugalin toimittamien tietojen perusteella ja ottaen huomioon Pohjois-Atlantin valkotonnikalan monivuotista säilyttämis- ja hoito-ohjelmaa koskevan ICCAT:n täydentävän suosituksen 16–06 (11) 7 kohta, jossa vahvistetaan, että sopimuspuolen vuoden 2019 vuotuisen kiintiön/saalisrajoituksen ylitys on vähennettävä vastaavasta kiintiöstä/saalisrajoituksesta tarkistusvuoden 2021 aikana tai ennen sitä, on aiheellista hyväksyä kyseisen vähennyksen, asianmukaisia kertoimia soveltamalla saadut määrät mukaan luettuina, jakaminen kahdelle vuodelle. Täytäntöönpanoasetuksessa (EU) 2020/1247 säädettyä vuoden 2020 kiintiöstä tehtävää vähennystä olisi sen vuoksi mukautettava.

(11) Lisää päivityksiä tai korjauksia voidaan vielä tehdä, jos meneillään olevan tai edellisen täytäntöönpanovuoden osalta havaitaan virheitä, puutteita tai virheellisiä ilmoituksia saalisluvuissa, jotka jäsenvaltiot ovat asetuksen (EY) N:o 1224/2009 33 artiklan mukaisesti ilmoittaneet.

(12) Sen vuoksi täytäntöönpanoasetusta (EU) 2020/1247 olisi muutettava,

ON HYVÄKSYNYT TÄMÄN ASETUKSEN:

1 artikla Vähennetään tämän asetuksen liitteessä I tarkoitettuja, asetuksissa (EU) 2018/2025, (EU) 2019/1838, (EU) 2019/2236 ja (EU) 2020/123 vuodelle 2020 vahvistettuja kalastuskiintiöitä kohdistamalla vähennykset muihin kantoihin, jotka esitetään mainitussa liitteessä.

2 artikla Muutetaan täytäntöönpanoasetus (EU) 2020/1247 tämän asetuksen liitteen II mukaisesti.

3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 2020. Komission puolesta Ursula VON DER LEYEN Puheenjohtaja

(1) EUVL L 343, 22.12.2009, s. 1.

(2) Neuvoston asetus (EU) 2018/1628, annettu 30 päivänä lokakuuta 2018, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2019 ja asetuksen (EU) 2018/120 muuttamisesta tiettyjen muilla vesillä sovellettavien kalastusmahdollisuuksien osalta (EUVL L 272, 31.10.2018, s. 1).

(3) Neuvoston asetus (EU) 2018/2025, annettu 17 päivänä joulukuuta 2018, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2019 ja 2020 (EUVL L 325, 20.12.2018, s. 7).

(4) Neuvoston asetus (EU) 2018/2058, annettu 17 päivänä joulukuuta 2018, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2019 (EUVL L 329, 27.12.2018, s. 8).

(5) Neuvoston asetus (EU) 2019/124, annettu 30 päivänä tammikuuta 2019, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2019 (EUVL L 29, 31.1.2019, s. 1).

(6) Neuvoston asetus (EU) 2019/1838, annettu 30 päivänä lokakuuta 2019, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2020 ja asetuksen (EU) 2019/124 muuttamisesta tiettyjen muilla vesillä sovellettavien kalastusmahdollisuuksien osalta (EUVL L 281, 31.10.2019, s. 1).

(7) Neuvoston asetus (EU) 2019/2236, annettu 16 päivänä joulukuuta 2019, eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 (EUVL L 336, 30.12.2019, s. 14).

(8) Neuvoston asetus (EU) 2020/123, annettu 27 päivänä tammikuuta 2020, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2020 (EUVL L 25, 30.1.2020, s. 1).

(9) Komission täytäntöönpanoasetus (EU) 2020/1247, annettu 2 päivänä syyskuuta 2020, vuonna 2020 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä (EUVL L 288, 3.9.2020, s. 21).

(10) Komission tiedonanto – Asetuksen (EY) N:o 1224/2009 105 artiklan 1, 2 ja 5 kohdan mukaista kiintiöiden alentamista koskevat suuntaviivat (2012/C 72/07) (EUVL C 72, 10.3.2012, s. 27).

(11) https://www.iccat.int/Documents/Recs/compendiopdf-e/2016-06-e.pdf